स्योज धारै दी ओ यादगिरी आली रात असें सत्तर मेहियें दे मालक गुलाबदीन गुज्जरै दे टपरे च कट्टी। हाड़ म्हीन्ना हा तां-बी इन्ना सीत हा जिन्ना शैहरा च भर स्यालै बी कदें असें सेई नेईं हा कीता। जिस टपरे च अस सुत्ते ओ बड़ा निग्हा हा। उत्थें गुलाबदीनै दियां त्रैं-चार मेही ब्रज्जी दियां हियां, ते कोई बीह्-पंजी मनुक्ख सुत्ते दे हे। चुल्ली च निम्मी निम्मी अग्ग बला करदी ही। बाह्र इन्ना सीत होने पर बी साढ़ी रात बड़ी निग्गी ही। सौने थमां पैहलें असेंई गुलाबदीनै अपने हत्थें कटोरे च पाइयै बिना खंडू दे बी मिट्ठा दुद्द दित्ता। खंड स्योजा च कुत्थे थोंदी ऐ? पर उत्थों दा दुद्दा आपूं गै मिट्ठा हुन्दा ऐ।